钦定古今图书集成/明伦汇编/氏族典/第249卷 > 张泰
## 钦定古今图书集成/明伦汇编/氏族典/第249卷 > 张泰

按《明外史张泰传》：“泰字叔亨，广东顺德人。成化二年
进士。除沙县知县，征授御史。谏万贵妃干政，廷杖几
毙。出督京畿学校，以忧去。弘治五年，起故官，按云南，
还朝，迁太仆少卿，改大理。及武宗嗣位，迁右副都御
史，督储南京。正德二年，召为工部右侍郎，迁南京右
都御史。泰清谨，刘瑾专权，朝贵争赂遗。泰奏表至京”，
惟馈《土葛》，瑾憾之。会当序迁，以南京户部尚书致仕。
未几卒。